François Villon
François de Montcorbier ili François des Loges, poznatiji kao François Villon (Pariz, 1431. – nestao 1463.) je bio francuski srednjovjekovni pjesnik, najpoznatiji francuski pisac kasnog Srednjeg vijeka. Villon je u historiji poznat kao vagabund koji je redovito imao kriminalne ispade zbog kojih je dio vremena provodio u zatvoru ili u izgnanstvu iz Pariza, o čemu je pisao u svojim pjesmama. Njegova najpoznatija djela su zbirke Le Lais i Le Grand Testament te poema "Ballade des pendus".

Iako se o njegovom životu danas zna prilično podataka, postoji cijela serija rupa u njegovoj biografiji koje nisu popunjene ni nakon pet stoljeća. Tako se ni danas ne zna podatak o njegovoj smrti. Naime, Villon je tokom 1462. godine osuđen za krađu (njegovi kriminalni ispadi su dobro dokumentirani), ali je pušten uz jamčevinu. Na slobodi, Villon je ubrzo upao u novu tučnjavu pa je ponovo uhapšen. U zatvoru je mučen, a nedugo zatim osuđen na smrt vješanjem, no parlament je 5. siječnja 1463. godine preobratio kaznu u izgnanstvo. O njegovom životu nakon siječnja 1463. godine se ne zna ništa. François Rabelais je ispričao dvije anegdote koje se danas smatraju neutemeljenima, dok povjesničar Anthony Bonner spekulira kako je Villon nedugo zatim umro. Sve u svemu, njegov nestanak nakon novog izgnanstva iz Pariza ostaje misterij. 

Rođeni 1431.
Nepoznata godina smrti
Francuski pjesnici
Srednjovjekovna književnost
Authority control